b'\n_START_ARTICLE_\nAviaInvest\n_START_PARAGRAPH_\nAviaInvest (russisk: \xd0\x90\xd0\xb2\xd0\xb8\xd0\xb0\xd0\xb8\xd0\xbd\xd0\xb2\xd0\xb5\xd1\x81\xd1\x82) er et russisk planl\xc3\xa6gnings- og investeringsselskab grundlagt i 1991, som er underlagt eller fungerer i samarbejde med Ruslands Transportministerium._NEWLINE_Selskabet anvendes som et privat og offentligt redskab til udvikling af den russiske luftfartssektor, hvor den foretager investeringer i s\xc3\xa5vel flyselskaber som planl\xc3\xa6gning og udbygning af lufthavne._NEWLINE_Blandt selskabets investeringer er flyselskabet Aeroflot-Nord, hvor AviaInvest ejer 49% af aktierne, mens Aeroflot ejer en majoritet p\xc3\xa5 51%. Aeroflot-Nord var den 15. september 2008 involveret i en flyulykke med en af selskabets Boeing 737 fly p\xc3\xa5 ruten mellem Moskva og Perm, som blev opereret med et Aeroflot-Nord-fly, og hvor Aeroflot Flight 821 forulykkede under indflyvning til Perm og alle 88 ombordv\xc3\xa6rende mistede livet.'